Joosep Meibaum

Joosep Meibaum (pseudonüüm J. Meig; 16. aprill (vkj) / 28. aprill 1895 Laius-Tähkvere vald, Tartumaa – 7. oktoober 1941Eesti Rahvusarhiiv, RA ERA.R-64.1.89, leht 58p, 59 Tartu lähistel) oli Eesti poliitaktivist.

Ta astus Gattšina reaalkooli võltsitud küpsustunnistusega Tartu Ülikooli, mille matemaatika-loodusteaduskonnas õppis aastail 1920–1924, oli Eesti Üliõpilaste Seltsi liige.

26. novembril 1928 mõistis Tallinna-Haapsalu Rahukogu ta küpsustunnistuse võltsimise eest kolmeks aastaks vangiroodu."Mees võltsitud haridustunnistusega". Rahvaleht, 29. november 1928, nr 141, lk 2Võltsitud küpsustunnistusega ülikooli. Kaja, 29. november 1928, nr 281, lk 6 Ta vabastati ennetähtaegselt 1931. aastal."Skandaalid Tartu "fascistidega". Uue organisatsiooni juhiks vangirooduga karistatud endine kooliõpetaja. Kes on J. Meibaum-Meig?". Uudisleht, 12. november 1932, nr 133, lk 3

1932. aastal avaldas ta J. Meigi nime all raamatu "Meie eluraskused" ja 1933. aastal "Põletavaist nähtusist meie elus", milles ta esitas süüdistusi valitsuse ja Riigikogu vastu. Kuna ta ei suutnud oma väiteid tõestada, mõistis Tartu-Võru Rahukogu 19. oktoobril 1934 ta kaheks kuuks vangi.Fashist Meibaum sai 2 kuud. Vaba Maa, 20. oktoober 1934, nr 247, lk 6 Varem, 12. jaanuaril 1934, oli Tartu-Võru rahukogu karistanud teda valekaebuse tõstmise eest oma kirjastaja Karl Puusepa vastu kolmenädalase arestiga."Eesti Mussolini" süüpingil. Vaba Sõna, 13. jaanuar 1934, nr 9, lk 8

Ta oli Eesti Rahvusfašistide Kogu asutaja, kuid jaanuaris 1933 heideti ta kogust välja.Eilsest tänaseni. Rahvaleht, 14. jaanuar 1933, nr 6, lk 3

1934. aasta oktoobris hakkas ta koos endise vapside Paldiski osakonna esimehe Rudolf Reha ja vapside korjandusraha omastanud Martin Seppaga kavandama Konstantin Pätsi, Johan Laidoneri ning Kaarel Eenpalu atentaate. Nad kavandasid atentaate Tartumaal Valgeveski talus. Veebruaris 1935 vahistati nad selle eest. 27. septembril 1935 mõistis Sõjaringkonnakohus Joosep Meibaumi vaps-terroristide protsessil kuueks aastaks vangimajja.Riigipöörajad 1–6 aastaks vangimajja. Vaba Maa, 28. september 1935, nr 229, lk 4

1941. aastal leidis ta, et Eestil peaks olema oma natsipartei. Partei lipp pidi olema sinine, sellel valgel ringil must haakrist. Hiljem said kavandatava partei liikmed teada, et Joosep Meibaum on NSV Liidu spioonina hukatud.

Edgar Aavik väitis 1970. aastail, et 1941. aastal moodustati Tartus Eesti valitsus, mille peaminister oli Joosep Meibaum, kes olevat saanud selleks volituse Jüri Uluotsalt. 

Teosed
1932 – J. Meig. "Meie elu raskused, nende põhjused ja kõrvaldamise võimalused : rahva elu paremale järjele tõstmise küsimuste selgitamiseks". Tartu 1932. 2. trükk: Tartu 1933
1933 – J. Meig. "Põletavaist nähtusist meie elus : meie olukorra paremale järjele tõstmise küsimuste selgitamiseks". Tartu 1933

Viited

Välislingid
Album Academicum Universitatis Tartuensis 1918-1944
Eesti biograafiline andmebaas ISIK
"(Tartu Vabadussõjalaste Liidu juht) Joosep Meibaum arreteerituna". Foto: 1935. Eesti Rahvusarhiivi Filmiarhiiv, RA EFA.222.A.249.97
Pekka Erelt. "Terrorist Eesti Mussolini tahtis Pätsi gaasitada". Eesti Ekspress, 11. oktoober 2017

Kategooria:Eesti kurjategijad
Kategooria:Eesti Üliõpilaste Seltsi liikmed
Kategooria:Sündinud 1895
Kategooria:Surnud 1941